钦定古今图书集成/明伦汇编/人事典/第002卷 > 《释名》 > 《释言语》
## 钦定古今图书集成/明伦汇编/人事典/第002卷 > 《释名》 > 《释言语》

“敬”，警也。“恒自肃”，警也。

慢，漫也。漫漫心无所限忌也。

“通”，洞也。“无所不贯”，洞也。

达，彻也。

敏，闵也，进叙无否滞之言也。故《汝颍》言敏曰“闵”也。
笃，筑也，筑坚实称也。

厚，后也，有终后也。故《青徐人》言“厚”曰“后”也。

“薄”，迫也。单薄相逼迫也。

懿，僾也。言奥僾也。

“良”，量也。量力而动，不敢越限也。

言宣也，宣彼此之意也。

语，叙也，叙己所欲说也。

说，述也。序述之也。

《序》，抒也。拽，抒其实也。

枻，泄也。发泄出之也。

发，拨也。拨使开也。

拨，播也。播使移散也。

导，陶也。陶演己意也。

演，延也，言蔓延而广也。

颂，容也。叙说其成功之形容也。

赞录也。省录之也。

铭，名也。记名其功也。

勒，刻也。刻识之也。

纪，记也。纪，识之也。识，帜也。有章帜可按视也。

视是也。察其是非也。

“是嗜也”，嗜乐之也。

“非排也。人所恶”，排去也。

基，据也。在下物所依据也。

业捷也。事捷乃有功业也。

事，伟也。伟，立也。凡所立之功也。故青徐人言立曰“伟”
也。

功，攻也。攻治之乃成也。

取趣也。

“名明也。”名实事，使公明也。

号，呼也。以其善恶呼名之也。

善演也。演尽物理也。

恶，扼也。扼困物也。

“好”，巧也。如巧者之造物，无不皆善，人好之也。

丑臭也。如臭秽也。

迟，颓也，不进之言也。

疾，截也。有所越截也。

缓，浣也，断也。持之不急则动摇浣断，自放纵也。
“急”，及也，操功之使相逮及也“巧”，考也，考合意类，共成一体也。

“拙”，屈也。使物否屈，不为用也。

“燥”，燋也。

湿浥也。

疆，畺也。
弱，衄也，又言“委也。”
能，该也，无物不兼该也。

《否》，鄙也。鄙劣不能有所堪成也。

“躁”，燥也。物燥乃动而飞扬也。

静，整也。

逆，遌也。遌不从其理则生殿。遌，不顺也。
顺，循也，循其理也。

清，青也。去浊远秽，色如青也。

浊，渎也。汁滓，演渎也。

贵，归也，物所归仰也。汝颍言贵，声如归往之归也。
贱，践也，卑下见践履也。

“荣”，犹荧也。“荧荧”，照明貌也。

《辱》，衄也，言折衄也。
祸，毁也，言毁灭也。

《福》，富也。其中多品，如富者也。

进，引也。引而进也。

退，坠也。

“羸”，累也，𢘆累于人也。
《健》，建也，能有所建为也。

“哀”，爱也。爱乃思念之也。

《乐》，乐也，使人好乐之也。

委，萎也。萎蕤，就之也。

曲，局也。相近局也。

踪，从也。人从形之也。

迹，积也，积累而前也。

扶，傅也。傅近之也，将救护之也。

缚，薄也。使相薄著也。

束，促也。相促近也。

“覆”，孚也。如“孚甲”之在物外也。

盖加也。加物上也。

威。畏也。可畏惧也。

严，俨也。俨然人惮之也。

政，正也。下所取正也。

教。效也。下所效法也。

侍时也。尊者不言常于时供所当进者也。

御，语也。尊者将有所欲，先语之也。亦言职卑，尊者所
勤御，如御牛马然也。

《雅》，雒也。为之难，人将为之雒雒然惮之也。

俗，欲也。俗人所欲也。

《艰》，根也。如物根也。

《难》，惮也。人所忌惮也。

“吉”，实也，有善实也。

凶空也。“就”空亡也。

停，定也。定于所在也。

起启也。启一举体也。

翱，敖也。言敖游也。

翔，佯也。言仿佯也。

出，推也，推而前也。

入，纳也。纳，使还也。

候，护也。司护诸事也。

望惘也。“视远。”惘惘也。

狡，交也。与物交错也。

夬，决也。有所破坏，决裂之于终始也。

始，息也。言滋息也。

消，削也。言减削也。

息，塞也。塞，满也。

《奸》，奸也。言奸正法也。

宄，佹也。佹易，常正也。

谁相也。有相择言，不能一也。

往，暀也，归往于彼也。故其言之于卬头，以指远也。
来，哀也，使来入己，哀之，故其言之“低头”以招之也。
麤，错也，相远之言也。

纳，弭也。弭弭，两致之言也。

《疏》，索也，获索相远也。密，蜜也。如蜜所涂，无不满也。
甘，含也，人所含也。

苦吐也。人所吐也。

安，晏也。晏晏然和喜无动惧也。危，阢也。阢阢不固之
言也。

“成”，盛也。

败，溃也。

乱，浑也。

“治”，值也，物皆值其所也。

烦，繁也。物繁则相杂挠也。

省啬也。曜啬，约少之言也。

间，简也。事功简省也。

淫，侵也，浸淫旁入之言也。

沈，淡也。淡然，安著之言也。

《浮》，孚也。孚甲在上称也。

“贪”探也。探入他分也。

廉。敛也。自检敛也。

洁，确也。确然，不群貌也。

污，洿也。如洿泥也。

《公》，广也，可广施也。

私，恤也。所恤念也。

“勇”，踊也。遇敌踊跃，欲击之也。

怯，胁也。“见敌”恐胁也。

断段也。分为异段也。

绝截也。如割截也。

骂，迫也。以恶言被迫人也。

詈，历也，以恶言相弥历也，亦言离也，以此挂离之也。
祝，属也，以善恶之词相属著也。

诅，阻也。使人行事，阻限于言也。

盟，明也。告其事于神明也。

誓，制也，以拘制之也。佐，左也，在左右也。

助，乍也。乍往相阻，非长久也。

饰，拭也。物秽者，拭其上，使明由他物而后明，犹加文
于质上也。

荡，荡也。排荡去秽垢也。

啜，惙也。心有所念，惙然发此声也。

“嗟”，佐也。言之不足以尽意，故发声以自佐也。

噫忆也。忆念之故发此声。意之也。

“呜”，舒也。气愤满，故发此声以舒写之也。

“念”，黏也。意相亲爱，心黏著不能忘也。

忆，意也，𢘆在意中也。
思，司也。凡有所司捕必静，思忖亦然也。

“克”，刻也。刻物有定处，人所克念有常心也。

虑，旅也。旅，众也。《易》曰：“一致百虑，虑及众物”，以一定之
也。